Diari Oficial de la Generalitat Valenciana


Sumari del DOGV 9635, del 10-07-2023 (2023/7077)

RESOLUCIÓ de 20 de juny de 2023, de la Conselleria d'Innovació, Universitats, Ciència i Societat Digital, per la qual es concedeix una ajuda a la Universitat Politècnica de València i a la Universitat de València de suport a la implantació del Center For Digital Technology and Management (CDTM) a València, per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9635

Data del DOGV
:   10-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7077


Data del document
:   20-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 20 de juny de 2023, de la Conselleria d'Innovació, Universitats, Ciència i Societat Digital, per la qual es concedeix una ajuda a la Universitat Politècnica de València i a la Universitat de València de suport a la implantació del Center For Digital Technology and Management (CDTM) a València, per a l'exercici 2023. [2023/7077]  
  
Antecedents  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, estableix en l'article 49.7a, com a competència exclusiva de la Generalitat, la investigació. Així mateix, en virtut de l'article 52.2 de la norma bàsica esmentada, la Generalitat, en l'exercici de les seues competències i sense perjudici de la coordinació general que correspon a l'Estat, fomentarà el Sistema Valencià de Ciència, Tecnologia i Empresa, i promourà l'articulació i la cooperació entre les universitats, els organismes públics d'investigació, la xarxa d'instituts tecnològics de la Comunitat Valenciana i altres agents públics i privats, amb la finalitat estatutària d'R+D+I, i amb l'objectiu de fomentar el desenvolupament tecnològic i la innovació.  
  
L'article 12 del Decret 5/2019, de 16 de juny, del president de la Generalitat, assigna a la Conselleria d'Innovació, Universitats, Ciència i Societat Digital, la competència en matèria d'investigació i ciència.  
  
El Center for Digital Technology and Management (d'ara en avant, CDTM), centre públic de formació -fruit de la cooperació conjunta i interdisciplinària entre la Universitat de Munic (Ludwig-Maximilians-Universität) i la Universitat Tècnica de Munic- en innovació i emprenedoria, desenvolupa un «programa insígnia» en «gestió de la tecnologia», un programa d'estudi interdisciplinari i internacional per a estudiants de diverses disciplines, amb mètodes d'ensenyament innovadors i investigació pràctica en cooperació amb socis industrials. L'objectiu del programa és proporcionar a l'estudiantat els coneixements i les habilitats necessaris per a convertir-se en professionals d'èxit en els camps de la tecnologia digital, la gestió i l'esperit empresarial.  
  
Una part important de l'èxit del CDTM prové de la seua estructura organitzativa única, ja que constitueix una organització autoorganitzada i de baix cap amunt. El CDTM està íntegrament dirigit per un equip directiu conformat per un grup de doctorands que treballen en el CDTM, secundats operativament per estudiants i assessorats per un consell de professors. Aquest equip rep un lloc de quatre anys de candidat a doctorat, i es produeix una rotació natural dels equips, en la qual els membres tenen una primera fase («fase activa») de 2,5 anys en què es focalitzen en la gestió del CDTM, i una fase posterior d'investigació d'1,5 anys, en la qual se centren en la culminació de la seua tesi doctoral.  
El CDTM ha triat la ciutat de València com a primer destí per a la seua projecció internacional, en col·laboració amb la Universitat Politècnica de València (UPV) i la Universitat de València (UV), i ofereix a l'alumnat d'ambdues universitats el seu programa insígnia en «gestió de la tecnologia».  
En relació amb això, la Conselleria d'Innovació, Universitats, Ciència i Societat Digital és conscient de la necessitat de la implantació i posada en marxa del CDTM a València per a la formació de l'estudiantat de grau i màster oficials en habilitats d'innovació i emprenedoria de la Universitat Politècnica de València i la Universitat de València.  
  
La Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502/31.12.2022), en l'annex de transferències corrents (capítol IV) del programa pressupostari 542.50, Investigació, desenvolupament tecnològic i innovació (R+D+I), inclou crèdit adequat i suficient en la línia S8784000, per import de 150.000,00 euros, i consten com a entitats beneficiàries la Universitat de València i la Universitat Politècnica de València.  
En virtut de tot això, es tracta d'un dels supòsits de concessió directa a l'empara de l'article 22.2.a de la Llei 38/2003, de 17 de novembre, general de subvencions, i de l'article 168.1.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Així mateix, seran aplicables la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei general de subvencions, i també els articles 159 a 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Igualment, es podrà aplicar el que disposen els articles 47 a 53 de la Llei 40/2015, d'1 d'octubre, de règim jurídic del sector públic.  
  
De conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no és obligatòria la notificació ni la comunicació d'aquesta ajuda per no resultar-li aplicable l'article 107.1 del Tractat de Funcionament de la Unió Europea, ja que per la naturalesa de les entitats beneficiàries a les quals es dirigeix (universitats) no es compleix el requisit de l'avantatge econòmic per a una empresa i, en conseqüència, queden excloses de l'aplicació del principi d'incompatibilitat amb el mercat comú.  
  
En virtut del que s'ha exposat i de conformitat amb l'article 160.4.d) de la Llei 1/2015, de 6 de febrer, d'hisenda pública, del sector públic Instrumental i de subvencions, resolc:  
  
Primera. Objecte, finalitat, quantia de la subvenció i crèdit pressupostari  
1. L'objecte d'aquesta subvenció és concedir i distribuir una subvenció per import de 150.000,00 euros: 75.000 euros a la Universitat Politècnica de València i 75.000 euros a la Universitat de València, amb càrrec a la línia S8784000 «Suport a la implantació del Center for Digital Technology and Management a València», aplicació 70.98.81.450.90.0 del pressupost de despeses de la Generalitat per a l'exercici 2023. En conseqüència, tal com disposa l'article 22.2 a) de la Llei 38/2003, de 17 de novembre, general de subvencions, la concessió directa sense que hi haja concurrència competitiva queda justificada per estar establida nominativament en els pressupostos de la Generalitat.  
  
2. La finalitat d'aquesta subvenció és la implantació i posada en marxa del CDTM a la ciutat de València, per a la qual cosa és necessària la contractació d'estudiants de doctorat que conformaran l'equip directiu. En el CDTM de la ciutat de València es formarà estudiants de grau i màster oficials de la Universitat Politècnica de València i de la Universitat de València en habilitats d'innovació i emprenedoria, mitjançant un programa acadèmic públic pioner en «gestió de la tecnologia», a través de mètodes d'ensenyament innovadors i investigació pràctica en cooperació amb socis industrials.  
  
Segona. Beneficiari  
Les entitats beneficiàries de la subvenció són la Universitat Politècnica de València, amb CIF: K3382546E i domiciliada al Camí de Vera, s/n, 46704 València, i la Universitat de València, amb CIF: R6168149W i domiciliada a l'avinguda de Blasco Ibáñez, 13, 46906 València, universitats públiques que formen part del Sistema Universitari Valencià, d'acord amb la Llei 4/2007, de 9 de febrer, de coordinació del Sistema Universitari Valencià.   
  
Tercera. Despeses i activitat subvencionables  
1. Es consideraran despeses subvencionables, als efectes previstos en l'article 31 de la Llei 38/2003, de 17 de novembre, general de subvencions, les que indubtablement responguen a la naturalesa de l'activitat subvencionada, siguen estrictament necessàries i es realitzen en el termini establit en l'apartat cinqué d'aquesta resolució. En cap cas el cost d'adquisició de les despeses subvencionables podrà ser superior al valor de mercat.  
2. Per a l'acompliment d'aquesta subvenció es finançaran les activitats i els conceptes següents:  
a) Contractació de personal: despeses de personal contractat o que puga contractar l'entitat beneficiària (salaris, i també cotitzacions a la Seguretat Social). Que en cap cas podrà superar un màxim del 90 % del total de despeses previstes en les lletres d'aquest punt i degudament justificades.  
b) Despeses d'equip, que siguen de caràcter essencial per a desenvolupar les activitats objecte d'aquesta subvenció. Que en cap cas podrà superar un màxim del 20 % del total de despeses previstes en les lletres d'aquest punt i degudament justificades.  
c) Per a possibilitar la mobilitat, podran imputar-se els costos relacionats amb els viatges, estades, desplaçaments, i també les indemnitzacions o dietes que no tinguen naturalesa de despeses de personal en les limitades pels imports establits en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, i les seues modificacions posteriors. Per al cas de despeses relacionades amb l'estranger, s'aplicaran els límits fixats en el Reial decret 462/2020, de 24 de maig, sobre indemnitzacions per raó del servei o, si escau, la normativa que el substituira. Que en cap cas podrà superar un màxim del 20 % del total de despeses previstes en les lletres d'aquest punt i degudament justificades.  
  
d) Despeses generals: pel que fa a això i d'acord amb l'article 83.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es podran imputar costos indirectes, que en cap cas podran superar el 21 % dels costos directes del total de despeses previstes en les lletres anteriors d'aquest punt i degudament justificades.  
3. Es considerarà despesa subvencionable la meritada entre l'1 de gener i el 31 de desembre de 2023 i que haja sigut efectivament pagada abans de la finalització del període de vigència de la justificació d'aquesta resolució.  
4. En cap cas seran despeses subvencionables els interessos deutors de comptes bancaris; els interessos, els recàrrecs i les sancions administratives i penals, ni les derivades de procediments judicials.  
5. En tot cas, haurà d'observar-se el que estableixen els articles 30 i 31 de la Llei 38/2003, de 17 de novembre, general de subvencions, respecte a la justificació de les subvencions públiques i de les despeses subvencionables, respectivament.  
  
Quarta. Compatibilitat de les ajudes  
L'ajuda concedida serà compatible amb altres ajudes, subvencions, ingressos o recursos per a la mateixa finalitat descrita, procedents de qualssevol administracions o ens públics o privats nacionals, de la Unió Europea o d'organismes internacionals. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada. Tot això, de conformitat amb l'article 65.3.c del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Cinquena. Termini d'execució  
Es finançaran les actuacions realitzades des del dia 1 de gener de 2023 fins al 31 de desembre de 2023, sempre que siguen elegibles d'acord amb el que es disposa en la Llei 38/2003, de 17 de novembre, general de subvencions, i en l'apartat tercer d'aquesta resolució. Tot això, sense perjudici de la finalització de les actuacions de justificació, liquidació o de qualsevol altre ordre que corresponguen.  
  
Sisena. Pagament de la subvenció  
1. El pagament s'efectuarà mitjançant transferència al compte bancari que l'entitat beneficiària s'indique.  
2. De conformitat amb la previsió establida en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions de la Comunitat Valenciana, i amb el que estableix l'article 44.13.a de la Llei 9/2022, de 30 de desembre, de pressupostos de la Generalitat per a l'exercici 2023, es podrà anticipar el 100 % de la quantitat subvencionada.  
  
3. La bestreta no requerirà cap garantia, de conformitat amb l'article 171.5.g) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ja que les entitats beneficiàries són universitats públiques.  
  
Setena. Obligacions de l'entitat beneficiària  
1. Realitzar les actuacions recollides en aquesta resolució de concessió amb la finalitat de complir la finalitat d'aquesta subvenció.  
2. Sotmetre's a les actuacions de comprovació i control financer que corresponen a la Intervenció General de la Generalitat en relació amb l'ajuda concedida, així com a qualsevol òrgan de fiscalització extern.  
  
3. Comunicar, si és el cas, a la Conselleria d'Innovació, Universitats, Ciència i Societat Digital, l'obtenció d'altres subvencions, ajudes, ingressos o recursos per a la mateixa finalitat, procedent de qualsevol administració o ens públic o privat, només es coneguen, i, en tot cas, abans de la justificació de l'aplicació donada als fons percebuts.  
  
4. Acreditar davant l'òrgan concedent que es troba al corrent en el compliment de les seues obligacions tributàries i davant la Seguretat Social, de conformitat amb el que estableixen l'article 13.7 de la Llei 38/2003, de 17 de novembre, general de subvencions, i els articles 22 i 23 del Reglament de la Llei general de subvencions, aprovat pel Reial decret 887/2006, de 21 de juliol; i que compleix les obligacions establides en la normativa sobre integració laboral de persones amb discapacitat, de conformitat amb l'article 5 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
  
5. No alterar la finalitat de la subvenció i complir totes les obligacions que estableix la legislació vigent per als perceptors de fons públics.  
  
6. Facilitar la inspecció i el control de la Conselleria d'Innovació, Universitats, Ciència i Societat Digital, i en particular de la Direcció General de Ciència i Investigació, amb l'objectiu de conéixer qualsevol aspecte de l'activitat objecte de la subvenció.  
7. Justificar l'ajuda concedida en els termes i en els terminis establits en l'apartat nové d'aquesta resolució, d'acord amb les directrius i el format que establisca la Direcció General de Ciència i Investigació, i que s'ajustarà, en tot cas, al que preveu l'article 30 de la Llei 38/2003, de 17 de novembre, general de subvencions.  
8. Adoptar les mesures de difusió que garantisquen el compliment del que disposa l'article 18.4 de la Llei 38/2003, de 17 de novembre, general de subvencions, i fer la publicitat adequada del caràcter públic del finançament de les actuacions que ha realitzat l'entitat en el marc d'aquesta resolució.  
9. Acreditar que no està incursa en cap prohibició, d'acord amb els apartats 2 i 3 de l'article 13 de la Llei 38/2003, de 17 de novembre, general de subvencions, per a obtindre la condició de beneficiari d'ajuda pública.  
10. En el cas que algunes de les activitats que constitueixen l'objecte d'aquesta resolució siguen objecte de subcontractació, de conformitat amb l'article 31.3 de la Llei 38/2003, de 17 de novembre, general de subvencions, quan l'import de la despesa subvencionable supere les quanties establides en la Llei 9/2017, de 8 de novembre, de contractes del sector públic per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís, llevat que per les seues especials característiques no hi haja al mercat suficient nombre d'entitats que els realitzen, presten o subministren, o llevat que la despesa s'haguera realitzat amb anterioritat a la subvenció. L'elecció entre les ofertes presentades, que hauran d'aportar-se en la justificació, es realitzarà d'acord amb criteris d'eficiència i economia, i se n'haurà de justificar expressament en una memòria l'elecció, quan no recaiga en la proposta econòmica més avantatjosa. Igualment, quan concórrega aquesta circumstància, l'entitat beneficiària haurà de complir les previsions que disposa l'article 29 de la Llei 38/2003, de 17 de novembre, general de subvencions.   
  
11. Reintegrar els fons percebuts en els supòsits previstos en l'article 37 de la Llei 38/2003, de 17 de novembre, general de subvencions.  
  
12. Les altres previstes en l'article 14 de la Llei 38/2003, de 17 de novembre, general de subvencions, i totes les aplicables d'acord amb la normativa vigent.  
  
Huitena. Termini i forma de justificació de les actuacions i despeses realitzades  
1. La justificació de les despeses es realitzarà mitjançant la presentació davant el centre directiu competent en la matèria de la Conselleria d'Innovació, Universitats, Ciència i Societat Digital de:  
- Memòria relativa a les actuacions subvencionades amb indicació dels resultats aconseguits.  
- Memòria econòmica de les actuacions subvencionades. Aquesta memòria incorporarà una relació singularitzada dels ingressos i les despeses que comporten les actuacions objecte d'aquesta subvenció, i inclourà els justificants de despesa i de pagament corresponents.  
2. Per a la justificació de les despeses de personal, a més de la justificació documental dels contractes, es presentaran les nòmines, així com de la relació nominal de treballadors (RNT) i el document càlcul liquidació (DCL) amb el CCC de la Tresoreria de la Seguretat Social, així com el seu justificant de pagament.  
3. El termini per a la presentació de la documentació justificativa del pagament finalitzarà 31 de març de 2024.  
  
Novena. Reintegraments  
Seran causes de reintegrament de les quantitats percebudes les previstes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com les de l'article 37 de la Llei 38/2003, de 17 de novembre, general de subvencions.  
  
Desena. Compatibilitat de l'ajuda amb el mercat interior europeu  
Aquesta ajuda no constitueix una ajuda d'estat, en els termes previstos en els articles 107 i 108 del Tractat de Funcionament de la Unió Europea, perquè la seua concessió no falseja ni amenaça falsejar la competència afavorint determinades empreses o produccions.  
  
Onzena. Recursos  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'ha d'interposar davant l'òrgan que va dictar l'acte en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de notificació d'aquesta resolució.  
  
Alacant, 20 de juny de 2023. -La consellera d'Innovació, Universitats, Ciència i Societat Digital: Josefina Bueno Alonso.